கேள்வி: பொட்டாசியம் டெட்ராகுளோரோபிளாட்டினேட்டு - தயாரிப்பு பற்றி தகவல் சொல்.
பதில்: தொடர்புடைய அறுகுளோரோபிளாட்டினேட்டு உப்பை கந்தக டைஆக்சைடு சேர்த்து ஒடுக்கம் செய்வதன் மூலம் பொட்டாசியம் டெட்ராகுளோரோபிளாட்டினேட்டு தயாரிக்கப்படுகிறது. K2PtCl4 உப்பு பிளாட்டினம் தாதுக்களிலிருந்து மிக எளிதாகப் பெறக்கூடிய உப்புகளில் ஒன்றாகும். தண்ணீரில் மட்டுமே இது கணிசமாகக் கரையும். ஆல்ககால் குறிப்பாக காரத்தின் முன்னிலையில், சூடுபடுத்தினால் பிளாட்டினம் உலோகமாகக் குறைக்க முடியும். [PPN]2PtCl4 போன்ற கரிம டெட்ராகுளோரோபிளாட்டினேட்டு உப்புகள் குளோரோகார்பன்களில் கரைகின்றன.
கேள்வி: பொட்டாசியம் டெட்ராகுளோரோபிளாட்டினேட்டு - வினைகள் பற்றி தகவல் சொல்.
பதில்: [PtCl4]2− அயனியில் உள்ள குளோரைடு ஈந்தணைவிகள் பல பிற ஈந்தணைவிகளால் இடம்பெயர்க்கப்படுகின்றன. முப்பீனைல் பாசுபீன் வினைபுரியும்போது, ​​[PtCl4]2− ஒருபக்க-பிசு(முப்பீனைல்பாசுபீன்)பிளாட்டினம் குளோரைடாக மாறுகிறது: :PtCl42&minus; + 2 முப்பீனைல் பாசுபீன் → ''ஒருபக்க''-PtCl2(PPh3)2 + 2 Cl&minus; புற்றுநோய் எதிர்ப்பு மருந்தான சிசுபிளாட்டினையும் இதேபோல் தயாரிக்கலாம் ::PtCl42&minus; + 2 அமோனியா → ''ஒருபக்க''-PtCl2(NH3)2 + 2 Cl&minus; ஈன்யிருதயோலேட்டுகள் நான்கு குளோரைடு ஈந்தணைவிகளையும் இடமாற்றம் செய்து பிசு(டைதயோலின்) சேர்மங்களைத் தருகின்றன. குறைப்பு வினை வினையூக்கத்திற்கு சாத்தியமான கூழ்ம பிளாட்டினத்தை அளிக்கிறது. அமோனியாவும் [PtCl4]2− அயனியும் ஈடுபடும் வினை வரலாற்று ரீதியாக ஒரு முக்கியமான வினையாகும். இந்த வினையானது PtCl2(NH3)2 என்ற அனுபவ வாய்ப்பாட்டுடன் கூடிய ஆழமான பச்சை நிற வீழ்படிவை அளிக்கிறது. மேக்னசின் பச்சை உப்பு என்று அழைக்கப்படும் இந்தப் வேதிப்பொருள், [PtCl4]2− மற்றும் [Pt(NH3)4]2+ மையங்கள் மாறி மாறி அமைந்துள்ள சங்கிலிகளைக் கொண்ட ஒரு குறைக்கடத்தி ஒருங்கிணைப்பு பலபடியாகும்.